Bloulig-saak: Bestuurder gevonnis | Maroela Media
Bloulig-saak: Bestuurder gevonnis
Joseph Motsamai Semitjie, lid van die BBP-eenheid van die polisie wat Thomas Ferreira in November 2011 van sy motorfiets afgery het, sal na verwagting vandag in die Krugersdorp-landdroshof gevonnis word.
Semitjie staan tereg op aanklagte van roekelose of nalatige bestuur, opsetlike saakbeskadiging, versuim om bystand aan beseerdes op 'n ongelukstoneel te verleen en dat hy beserings veroorsaak het. Semitjie het die ampsmotor van Humphrey Mmemezi, destyds Gautengse LUR vir plaaslike regering en behuising, bestuur en glo 'n rooi verkeerslig verontagsaam toe hy in Thomas se motorfiets vasgeploeg het. Semitjie beweer hy moes Mmemezi na 'n vergadering haas en dat hy opdrag gekry het om blou ligte te gebruik. Ferreira het ernstige beserings in die ongeluk opgedoen.
Hof hoor oor baba se beserings
Krejcir "hier om te bly"; dwelmtransaksie het glo skeefgeloop
Gister twee BMW voertuie sirenes en blou ligte aan oor al wat robot en stopstraat sien ry en beslis nie teen 60 kmp nie. Beslis nie nood voertuie nie.
Dit is mos hulle land en kan maak net wat hulle wil.
Uiteindelik het geregtigheid geskied. Dit gaan nie Thomas se "ou lewe" terug bring nie, maar die gesin kan nou daarin berus dat iemand sal betaal vir wat aan Thomas gedoen is.
Uiteindelik. Mens kan nie glo hierdie saak het so lank gesloer nie. Mag reg en geregtigheid ook hier geskied.
Kry vir jou, groot meneer. Net jammer dat jy nie n gewete het wat jou kan ry nie.
Mmemezi is die eintlike skuldige wat weens sy disrespek vir stiptelikheid die bestuurder van die voertuig sy Afrika horlosie weer pap battery het. Nietemin gee dit geen mens die reg om soos 'n hooligan te bestuur net omdat jy 'n blou lig op jou dak het nie. Laat die lam vaak dikkes maar laat kom by hulle "important meetings" sodat hulle 'n bietjie kultuur en waardes kan leer. Hopenlik word ons paaie dan ook weer veilig om te gebruik, vry van padvarke en wetteloosheid!